Резеда Ганиуллинаның Ак мәчет каршындагы биюен тәнкыйтьләп чыккан Сәетҗәгъфәр Лотфуллин аттестация уза алмаган 

	Резедә Ганиуллинаның Болгардагы Ак мәчет янында төшерелгән клибын гаепләп чыккан һәм шуның белән җырчыны төрле эзәрлекләүләргә дучар иткән Кабан арты мәчете имамы Сәетҗәгъфәр Лотфуллин Татарстан мөселманнары диния нәзарәтендә аттестация уза алмаган. Комиссия аны имам булу хокукыннан мәхрүм иткән.	 «Аттестация — имамнарның Коръән, догалар белү дәрәҗәсен тикшерүче стандарт күренеш, —  дип аңлаткан комиссия әгзасы, республиканың мөфтий урынбасары Рөстәм Хәйруллин. — Кызганычка каршы, имам Сәетҗәгъфәр Лотфуллинның Коръәннең оригиналын укый белмәве ачыкланды».

Диния нәзарәте Лотфулинга алга таба укуын дәвам итеп, белемен арттырырга киңәш иткән, дип яза «БИЗНЕС Online». Хәтерләсәгез, Кабан арты мәчете имамы Сәетҗәгъфәр Лотфуллин Резедә Ганиуллинаның Болгарда төшерелгән клибын гаепләп чыккан иде. 

“Татар халкы өчен оят. Аллаһы йортын мыскыл итү бит бу”, - дип белдергән иде имам ул чакта. Ул  җырчыны хәтта “стриптизерша” дип тә атады.

Татарстан мөселманнары диния нәзарәте дә клипны интернеттан алып куюны сораган иде. 
	---	
Матбугат.ру

	№ --- | 08.11.2016	


